Anna Torv
Anna Torv (sündinud 15. aprill 1978 Melbourne'is) on Austraalia näitleja. Ta on mänginud FOX-i seriaalis "Fringe" (2008–2013; "Ülisalajane") peaosa, FBI agenti Olivia Dunhamit, ja saanud selle osatäitmise eest koguni neljal aastal järjest (2009–2012) Saturni auhinna parima seriaali naisosatäitja kategoorias. Aastatel 2017–2019 mängis ta naispeategelast Wendy Carri Netflixi kriminaalsarjas "Mindhunter".